ΑΦΙΕΡΩΜΕΝΗ ΣΤΟΝ ΠΑΤΕΡΑ ΜΟΥ ΣΡΙ ΛΙΛΑΡΑΜ ΡΑΪ ΣΙΝΓΚΑΝΙ
6 ΑΥΓΟΥΣΤΟΥ 1931 - 11 ΙΟΥΛΙΟΥ 2009
ΕΥΧΑΡΙΣΤΙΕΣ
ΤΟ NETFLIX ΠΑΡΟΥΣΙΑΖΕΙ
ΤΖΑΛΑΠΟΥΡ
Ρίσου.
Ρίσου!
ΡΑΝΙ
Όνομα, Ρισάμπ Σαξένα.
Ηλικία, 32 ετών.
Ώρα έκρηξης, 4:00 με 4:30 μ.μ.
Τα πάντα κάηκαν.
Χτυπήθηκε στο κεφάλι από βαρύ αντικείμενο, μάλλον πριν από την έκρηξη.
Μάλιστα. Να μάθετε πότε έγινε.
Έχουμε δαχτυλικά αποτυπώματα από το ένα χέρι.
Το υπόλοιπο σώμα έχει καεί.
-Έχει βαθύ τραύμα στο κεφάλι. -Μάλιστα.
Το σώμα έχει καεί. Μόνο αυτό το χέρι έμεινε.
Έχει βαθύ τραύμα στο κεφάλι.
Μάλλον πέθανε πριν από την έκρηξη.
Έχει τατουάζ στο χέρι. "Ράνι".
Είναι η σύζυγος. Κάθεται εκεί.
Δεν είναι ατύχημα, κύριε.
Όταν βρούμε το όπλο του εγκλήματος, όλα θα ξεκαθαρίσουν.
ΚΙΣΟΡΕ ΡΑΒΑΤ
ΕΞΙ ΜΗΝΕΣ ΝΩΡΙΤΕΡΑ
Μην κατσουφιάζεις.
Πάμε να δούμε υποψήφια νύφη.
Είδαμε και πριν δύο χρόνια.
Θυμάσαι;
Ακριβώς.
Έχουν περάσει δύο χρόνια!
Είδες τη Μίρα δύο λεπτά κι ακόμα να την ξεπεράσεις.
Πες μου, τι άλλο σου αρέσει;
Ο Μαχές.
Μ' αρέσει πολύ ο Μαχές.
Σπουδάσαμε μαζί στο πανεπιστήμιο.
Δεν έχω μιλήσει στον μπαμπά γι' αυτόν.
Ποιος ερωτεύεται την πρώτη κοπέλα που γνωρίζει;
Από τότε όλο κλαίγεσαι.
Ενώ αυτή είναι εξαιρετική. Μέχρι και τα ζώδιά σας ταιριάζουν.
Έχει και ωραίο όνομα.
Ράνι Κασιάπ.
Ρίσου και Ράνι, τα ονόματά σας ταιριάζουν.
Είναι όμορφη, με καλούς τρόπους,
είναι χορτοφάγος και ανοιχτόχρωμη.
Έχει μάστερ στην Ινδική Λογοτεχνία.
Μαμά, σταμάτα. Αφού θα τη γνωρίσω.
Και σε παρακαλώ, μην ψάξεις το σπίτι λέγοντας ότι θα πας τουαλέτα.
Πάμε.
Σας παρακαλώ, φάτε λίγο ακόμα. Η Ράνι μαγείρεψε.
-Όλα αυτά; -Ναι.
-Και τις τηγανίτες; -Φυσικά.
Εκείνη κέντησε και τα καλύμματα του καναπέ.
Σ' αρέσει;
Είναι μηχανικός στην Ηλεκτρική Εταιρεία στο Τζαλαπούρ.
Δεν ξέρω.
Δεν θέλω να ζήσω στο Τζαλαπούρ.
Μην το σκέφτεσαι έτσι.
Θυμάσαι τον τύπο που τα 'χατε πέντε χρόνια, πώς τον λένε…
Τον Νιράτζ Καϊτάν. Ο αχρείος την έκανε για Αμερική.
Κι αυτός που τα 'χατε δύο…
Θεία, το ξέρω. Τα είχαμε. Το θυμάμαι.
Μην ονειρεύεσαι πια ήρωες ρομαντικών μυθιστορημάτων
και πάρε έναν συνηθισμένο τύπο.
Θα σε πάρουν τα χρόνια.
Το ωροσκόπιό σου δύσκολα ταιριάζει με άλλα.
Δύο υποψήφιους βρήκαμε μόνο να ταιριάζουν μαζί σου.
Κοίτα την άλλη σου επιλογή.
Αυτός είναι από το Μουμπάι.
Τα ωροσκόπιά σας ταιριάζουν.
Αυτός είναι από το Τζαλαπούρ.
Το Τζαλαπούρ;
Και λοιπόν;
Ο σύζυγός σας φαίνεται χαμηλών τόνων, όπως ο δικός μου.
Η Ράνι θα ήθελε να μιλήσει στον Ρίσου, στην κουζίνα.
Πέρασε.
Μόνο μην τη ρωτήσεις τι της αρέσει.
Πέρνα.
-Γεια. -Γεια.
Λοιπόν, θα ξεκινήσω με μερικά βασικά στοιχεία για μένα.
Σπούδασα λογοτεχνία.
Δουλεύω από χόμπι, ως μάνατζερ σε ινστιτούτο αισθητικής.
Και σιχαίνομαι τις δουλειές του σπιτιού.
Πέρα απ' αυτά, έχω τρόπους και είμαι κορίτσι για σπίτι.
Θα πάρεις όλο το πακέτο, μια καλλονή με μυαλό και κορμί.
Εμείς θέλουμε απλώς ένα κορίτσι για σπίτι.
Τότε, μιλάμε για ιδανικό ταίριασμα.
Έχεις διαβάσει καθόλου Ντινές Παντίτ;
Είναι ο καλύτερος στα αστυνομικά!
Γράφει για ανατριχιαστικούς φόνους σε μικρές πόλεις
που μένουν άλυτοι.
Τον έχεις ακουστά;
Όχι. Πρώτη φορά τον ακούω.
Θέλεις να με ρωτήσεις τίποτε άλλο;
Ή σκοπεύεις να ξανάρθεις στο Δελχί για να ξαναμιλήσουμε;
Βασικά, όχι…
Δεν πειράζει. Πες μου για τα χόμπι σου.
-Τα χόμπι μου… -Ναι, τι χόμπι έχεις;
Θα σου πω.
Βασικά…
τα Σαββατοκύριακα με φωνάζουν οι γείτονες για να τους επισκευάσω συσκευές.
Μ' αρέσει να φτιάχνω διάφορα, είμαι μηχανικός. Θα σ' το είπαν.
Τέλεια. Πάνω στην ώρα!
-Ευχαριστώ. -Θα σε δοκιμάσω.
Κάτι έπαθε ο ανεμιστήρας.
Φτιάξ' τον.
Τώρα;
Χρειάζεσαι κάτι από δω;
Μπίνα, πού είναι η τουαλέτα;
Από δω.
Ευθεία και αριστερά.
Είναι…
Έψαχνα την τουαλέτα.
Θα τα πούμε με τον γκουρού μας και θα σας πούμε.
Εντάξει;
Άκου να σου πω!
Αν επιμείνεις να την πάρεις, θα φαρμακωθώ.
Μαμά, μ' αρέσει πολύ η Ράνι.
Τότε, θα πάω να κρεμαστώ.
Να την πάρεις αφού πεθάνω.
Καλά, θα πέσω να τσακιστώ.
Τι;
Δεν με σταματάς;
Από τι να σε σταματήσω;
Θα φαρμακωθείς, θα κρεμαστείς ή θα πέσεις;
Όταν αποφασίσεις, πες μου.
Να με θυμηθείς, δεν θα τα πάτε καλά.
Θα 'χει το πάνω χέρι.
Είμαι μηχανικός, μαμά.
Χειρίζομαι ηλεκτροφόρα καλώδια.
Θα χειριστώ κι αυτήν.
Ξέρεις κάτι, θείε;
-Απλώς θέλει εκπαίδευση. -Αλήθεια;
Δέκα μέρες θα σου πάρει.
Άλλωστε, φαίνεται γλυκιά.
Όλες φαίνονται γλυκές στην αρχή.
Κι αυτή το ίδιο, όταν την παντρεύτηκα.
Κι εσύ φαινόσουν γλυκός και μετά μου βγήκες ξινός.
Όλοι με κοιτάνε κι απορούν
Όταν τ' όνομά σου να καλώ με ακούν
Η χαρά μου φτάνει ως την άκρη τ' ουρανού
Σπίθες του πόθου πετάγονται παντού
Πετάγονται παντού
Όταν στα μάτια σε κοιτώ
Φωτιά ανάβει μέσα μου βαθιά
Και στις φλόγες της θαρρώ
Λιώνει η έρμη μου καρδιά
Όταν στα μάτια σε κοιτώ
Φωτιά ανάβει μέσα μου βαθιά
Και στις φλόγες της θαρρώ
Λιώνει η έρμη μου καρδιά
Αυτός ο χαμένος πέτυχε λαχείο!
Ο καημένος δεν ξέρει από πού θα του 'ρθει.
ΝΤΙΝΕΣ ΠΑΝΤΙΤ
Μπέρδεμα.
Είναι πονηρούλης, αλλά και λίγο αγαθός
Είναι τόσο, μα τόσο αγαθός
Κι εγώ νιώθω σπίθες μέσα μου
Σπίθες ανάβουν μέσα μου
Όταν τον βλέπω, η καρδιά μου φτερουγίζει
Αλλά έχω μπερδευτεί, είναι σέξι ή όχι;
Σέξι ή όχι;
Η καρδιά μου με πάει εδώ κι εκεί
Ιδέα δεν έχει τι ποθεί
Όλα φαίνονται πανέμορφα
Το κορίτσι είν' καλό
Το αγόρι, τι να πω;
Ψέματα σωρό
Πο, πο, πο
Το αγόρι είν' αγαθό
Το κορίτσι πονηρό
Ένα έχω να πω
Δεν θα βγει σε καλό
Όταν στα μάτια σε κοιτώ Φωτιά ανάβει μέσα μου βαθιά
Και στις φλόγες της θαρρώ
Λιώνει η έρμη μου καρδιά
ΓΑΜΟΣ ΡΙΣΟΥ ΚΑΙ ΡΑΝΙ
Λιώνει η έρμη μου καρδιά
Ποιος έσβησε τα φώτα;
Κυρία Ράνι;
Ο κύριος θα έρθει σε πέντε λεπτά.
Έπεσε το κολατσιό σας.
Είναι η αγαπημένη μου υπόθεση.
Γιατί, Ραστόγκι;
Μετά από τόσα επεισόδια και κλοπές,
θα χαλαρώσω, θα πιω το τσάι μου και θα αναλύσουμε την υπόθεση.
Ραστόγκι, αυτή η υπόθεση είναι αναζωογονητική.
Είναι σαν ποίηση, με έρωτα και τσακωμούς.
Ο κος Κισόρε έχει κολλήσει μ' αυτήν την υπόθεση.
Νόμιζε ότι θα ήταν εύκολη.
Η γυναίκα μοιάζει με δολοφόνο.
Η υπόθεση κλείνει. Ορίστε το μετάλλιο.
Όμως, η κυρία…
-Του πήρε τα σώβρακα! -Του πήρε τα σώβρακα!
Κανένα νέο για το αγόρι;
Αδιέξοδο, κύριε.
Η ομάδα γύρισε σήμερα.
Κύριε;
Η κυρία περιμένει δύο ώρες.
Ωραία.
Καλύτερα να συνηθίσει τη φυλακή.
Ρισάμπ Σαξένα.
Κυρία μου, λέμε τα ίδια και τα ίδια δύο μήνες τώρα.
Γιατί δεν μου λες την αλήθεια;
Λοιπόν, γιατί σκότωσες τον σύζυγό σου;
Μόνο μια μοχθηρή γυναίκα θα σκότωνε έναν τόσο τρυφερό άντρα.
Είχε μέχρι και τατουάζ με το όνομά σου.
"Ράνι".
Και τον τίναξες στον αέρα;
Το μόνο που έμεινε απ' αυτόν είναι το χέρι του.
Ράνι Κασιάπ, μπορεί να ξεγέλασες τον Ρίσου και όλους τους άλλους,
αλλά είμαι σίγουρος ότι εσύ σκότωσες τον Ρίσου.
Μήπως να κάνω κι εγώ τατουάζ με το όνομά σου;
"Ράνι Κασιάπ, η φόνισσα".
Τι λες;
Κάντε το, κύριε.
Όμως, αυτό δεν θ' αλλάξει την αλήθεια. Είμαι αθώα.
Αλήθεια;
Ας το πάρουμε απ' την αρχή.
Πώς ήταν η σχέση σου με τον σύζυγό σου;
Όπως κάθε συζυγική σχέση.
Πότε καλή…
πότε όχι και τόσο.
Ράνι, πάρ' την.
-Πέρασε μία ώρα. Ακόμα να φανεί. -Δεν ήρθε ακόμα.
-Του μίλησες; -Του είπες τι ώρα…
-Να τος. -Ήρθε ο Αφζάρ.
Έχει μποτιλιάρισμα στη διασταύρωση.
Πάρε τη Ράνι με το αμάξι.
Θα βάλω τις βαλίτσες σ' εκείνο.
-Εντάξει. -Ράνι, γεια.
Μπες. Καθάρισα το αμάξι.
Καινούρια πόλη.
Καινούριος κόσμος.
Καινούριος σύζυγος.
Στον Ντινές Παντίτ θα άρεσε το Τζαλαπούρ,
αλλά σ' εμένα όχι και τόσο.
Στην πρώτη μας συνάντηση έβρεχε, η πόλη είχε πλημμυρίσει.
Μάλλον ούτε εγώ άρεσα στο Τζαλαπούρ.
Καλέ! Πάρε με κι εμένα. Με ξέχασες κιόλας;
Εσύ δεν έχεις φίλους;
Δεν μας υποδέχτηκε κανείς.
Ήρθε ο Αφζάρ.
Δεν ήρθε καν μια μικρή ορχήστρα.
Είναι αργά.
Είπα να το γιορτάσουμε αύριο.
Άσε που βρέχει πολύ.
Στο Δελχί δεν μας επηρεάζουν τέτοια μικροπράγματα.
Συγγνώμη. Μπήκε νερό απ' τη βροχή.
Σε δύο λεπτά θα 'χω καθαρίσει.
Τσιγκούνηδες.
Θείε, γεια.
Γεια σου, θεία.
Γεια.
Έχουμε και τσάι!
Τελείωσε.
Θα φέρω κι άλλο.
Ευχαριστώ.
Ράνι, σήμερα θα έρθουν οι γείτονες να σε γνωρίσουν.
Γιατί δεν φτιάχνεις τηγανητά κρεμμύδια και πατάτες;
Λυπάμαι, θεία. Δεν ξέρω να τηγανίζω.
Βασικά, δεν ξέρω καν να φτιάχνω τσάι.
Κανένα πρόβλημα. Ξέρω εγώ. Θα φέρω.
-Τέλεια. -Μια στιγμή.
Για μια στιγμή.
Η μητέρα σου είπε ότι εσύ μαγείρεψες όλα τα φαγητά
που φάγαμε στο σπίτι σου.
Το είπα και στον Ρίσου,
έτσι δεν είναι;
Οι τηγανίτες παραήταν τραγανές.
-Ναι, το είπες. -Θεία…
Μην πιστεύεις τη μάνα μου.
Είναι ικανή να πει ότι ο μπαμπάς ξέρει να φτιάχνει αεροπλάνα.
Μην την παίρνεις στα σοβαρά. Τείνει να υπερβάλει.
Λόγω των υπερβολών της, όμως, φορτωθήκαμε εσένα.
Μας διαβεβαίωσε ότι είσαι υπάκουη και ταλαντούχα.
Δείξε μας πόσο υπάκουη είσαι!
Είμαι πολύ υπάκουη, θεία.
Νηστεύω ευλαβικά τις Δευτέρες. Είμαι χορτοφάγος.
Απλώς δεν ξέρω να τηγανίζω, αυτό είναι όλο.
Μπορώ να κάνω όλα τα άλλα.
Αποτρίχωση με κλωστή, με κερί, στο μπικίνι, μανικιούρ, πεντικιούρ.
Μπορώ να καθαρίσω και τους πόρους σου.
Νύφη θέλαμε, με νυχού καταλήξαμε.
Το βιογραφικό σου έλεγε ότι είσαι κορίτσι για σπίτι.
Άσε τα βιογραφικά, θεία.
Στο βιογραφικό του λέει ότι είναι 1,80.
Αποκλείεται να είναι πάνω από 1,72.
Θα φτιάξω εγώ τσάι και θα τηγανίσω.
Το πρόβλημα λύθηκε.
Συνέχισε, παρακαλώ.
Επιστρέφω αμέσως.
Ξέρεις ομοιοπαθητική;
Όχι πολλά. Είναι το χόμπι μου.
Εντάξει, θα σε δοκιμάσω.
Τι να κάνω, αν μου πέφτουν τα μαλλιά;
Σου πέφτουν;
Απλώς ρωτάω.
Εντάξει.
Για τριχόπτωση, μεταλλικό θάλλιο.
Για ελαφριά αλωπεκία, χλωριούχο νάτριο.
Για μέτρια αλωπεκία, ο φωσφορικός σίδηρος κάνει.
Κι αν πονάω εδώ;
Αν πονάει η καρδιά… δηλαδή, ο θώρακας, τότε να πάρεις ανθρακικό κάλιο.
Αν, όμως, πονάει πολύ…
Κι αν έχω παντού φαγούρα;
Μήπως καινούριο σαπούνι;
Η μαμά με ρώτησε για το ταξίδι του μέλιτος.
Έκανα κράτηση στην Γκόα για την επόμενη εβδομάδα.
Προτού παντρευτούμε, σου προξένεψαν άλλη οι γονείς σου;
Για γάμο;
Βασικά…
Πρέπει να γνώρισες κι άλλες, ακόμα κι αν δεν σου άρεσαν.
Ναι…
Είχα γνωρίσει μία, τη Μίρα.
Ήταν πολύ όμορφη.
Είχε κι εκείνη μεταπτυχιακό.
Αλήθεια;
Τι σπούδασε;
Οικοκυρικά.
Δεν σκέφτηκες να σπουδάσεις ομοιοπ…
Είπε ότι ήξερε να μαγειρεύει και ιταλικά πιάτα, λαζάνια.
Μ' αρέσει να τρώω καλό φαγητό και να βλέπω τηλεόραση οικογενειακώς.
-Ναι, το είδα. -Μ' αρέσει πολύ.
Γιατί δεν την παντρεύτηκες;
Δεν πήγε καλά το πράγμα.
Εγώ είμαι το βραβείο παρηγοριάς;
Τι;
Τι εννοείς;
Είμαι μοντέρνα και εξωστρεφής, αλλά και κορίτσι για σπίτι.
Ναι.
Όμως, εσύ ήθελες την κα Λαζάνια που ήξερε να μαγειρεύει.
-Όχι. -Όχι;
Όταν η μάνα σου μου την είπε για το τηγάνισμα,
δεν με υπερασπίστηκες.
Σε υπερασπίστηκα.
Αυτό είναι το πρόβλημα.
Χωρίς να προσπαθήσεις, να με βγάλεις έξω, να το παλέψεις,
παντρεύτηκες μια όμορφη και σέξι γυναίκα.
-Και τη θεωρείς δεδομένη. -Όχι.
Αυτό είναι το κακό με τα προξενιά.
Ο γάμος από αγάπη θέλει δουλειά.
Αλλά στα προξενιά, παίρνεις έτοιμη σύζυγο.
Κι αυτή πρέπει να τηγανίζει!
Δεν χρειάζεται να τηγανίζεις.
Τηγάνισε εσύ!
Πες στη μάνα σου!
Έπρεπε να το πεις ότι ήθελες να πάρεις μαγείρισσα.
Ήθελες κάποια όμορφη και υπάκουη και τη βρήκες.
Πώς είπαμε ότι τη λένε;
Την κυρία Λαζάνια!
-Μίρα. -Ναι.
Γιατί δεν την πήρες;
Δεν ήξερε να τηγανίζει;
Όλοι θέλουν συζύγους υπάκουες γελάδες!
Πήγες για ψώνια και με άφησες με το ινστιτούτο αισθητικής.
Κι αυτή σιγοντάρει τον πατέρα σου!
Κοίτα τον καινούριο πατέρα σου.
Θα σου φέρει καινούρια μάνα να ζει με τη γυναίκα σου.
Ρώτησα και τη θεία αν ήθελε να της βάψω τα μαλλιά.
Βαριόμουν, έτσι σκέφτηκα…
Να μας κάνεις για το τσίρκο για να μη βαριέσαι;
Εγώ κόβω λαχανικά όλη μέρα
και η πριγκίπισσα ούτε που μπήκε στην κουζίνα.
-Θα κόψω εγώ λαχανικά. -Κόψε το κεφάλι μου καλύτερα.
Τα φρύδια.
Δεν του άφησε καν φρύδια.
Ωραίος δεν είμαι;
Άφησες τη γυναίκα σου να κάνει ό,τι θέλει
και τον έκανε σαν τα μούτρα της.
Σου είπα, θέλει εκπαίδευση.
Τι; Σαν προπόνηση;
Όχι προπόνηση.
Θέλει χρονοδιάγραμμα.
Τσάι στις 7:00 π.μ., πρωινό στις 9:00 π.μ.
Σίδερο στις 10:00 π.μ., και τα λοιπά.
Να τη βάζεις να κάνει δουλειές.
Έτσι δεν γίνεται με τα προξενιά;
Εσύ τα έχεις περάσει.
Σωστά, γιε μου.
Δώσ' μου χαρτί και στιλό.
Ποιος βλάκας κυκλοφορεί με χαρτί και στιλό πάνω του;
Εγώ.
Κοίτα να μαθαίνεις.
Ορίστε.
Ζήτα τσάι στις 7:00 π.μ., χωρίς ζάχαρη.
Όταν το φέρει, θα ζητήσεις ζάχαρη.
Εντάξει; Γίνε ιδιότροπος!
Θα σε θέλει περισσότερο και θα σε περιποιείται.
Προσπάθησε να ελέγχεις τον θυμό σου.
Πρέπει να τον σαγηνεύσεις.
Για την ώρα, ηρέμησε.
Μπορείς να τον βρίσεις μετά από έναν μήνα.
Τότε, θα του χώσεις ένα χαστούκι.
Του έβαλα ήδη τις φωνές.
Τον πρώτο μήνα να είσαι άγγελος.
Να είσαι μελιστάλαχτη.
Όταν αρχίσουν να του τρέχουν τα σάλια, τότε θα τον ελέγχεις.
Μάγεψέ τον.
Να τον τρελάνεις δείχνοντάς του το ντεκολτέ σου.
"Με συγχωρείς".
Να φοράς στενές μπλούζες.
Άναβέ τον και κάνε κάτι άλλο.
Ράνι, είναι επτά, πού είναι το τσάι μου;
7:00 Π.Μ. ΤΣΑΪ
Ράνι, είναι επτά… Θέλω να πω…
Είναι 8:00 π.μ. Όχι, είναι 9:00 π.μ.
Ράνι, θέλω πρωινό στις οκτώ.
Ράνι, στις οκτώ… Να πάρει, ήρθε.
Ράνι;
Ράνι!
Θέλω πρωινό στις εννέα.
Τα λαχανικά είναι ακριβά.
Τι κάνετε όλη νύχτα
και τη μέρα δείχνεις το στήθος σου;
Τι τρέχει;
Τίποτα. Βλέπε τηλεόραση εσύ.
Έχεις περάσει πολλά.
Μετά το χρονοδιάγραμμα, το δεύτερο βήμα είναι…
Τι;
Να την κερδίσεις στο κρεβάτι.
Να είσαι λιοντάρι.
Άντρακλας. Έτσι θα την κερδίσεις.
Το σημαντικότερο μέρος του σώματος;
Το κεφάλι.
Κατάλαβες;
Δεν θα βοηθήσει να γίνω λιοντάρι.
Μεταλλικό σελήνιο, φωσφορικό οξύ, υοχιμβίνη…
Αυτά θα βοηθήσουν.
Ελπίζω όλα αυτά τα βοτάνια να σε κάνουν να τελειώσεις!
Τι ήταν αυτό που είπες; Υο-χύνεις;
Ντροπή, μπαμπά. Στην ηλικία σου;
Και σταμάτα να βάφεις τα μαλλιά σου.
Μοιάζεις με σκιάχτρο.
Η μαμά θα σε βάλει να διώχνεις τον διάβολο.
Σωστά.
Δεν λέγαμε κάτι σημαντικό;
-Ήθελα… -Δεν βλέπεις ότι μιλάμε;
Δεν χρειάζεται να ξέρεις το φάρμακο.
Ρίσου;
-Κοιμάσαι; -Τι;
Μπορείς…
να με ξεκουμπώσεις;
Αυτά εδώ;
Ναι.
Ένα…
Δύο…
Εντάξει.
-Τρέχει αίμα; -Όχι, δεν τρέχει αίμα.
-Κόπηκα; -Όχι.
Να σου βάλω λίγη άρνικα;
Ο πόνος θα σου περάσει αμέσως.
Τι λες;
Σβήσε το φως.
Συγγνώμη, θα πάω από εκεί. Να πάω;
Ναι. Συγγνώμη.
Μια στιγμή. Το πόδι μου…
Σήκω.
-Εντάξει. -Λοιπόν…
Εντάξει.
Έτσι.
Σιγά, Ρίσου.
Ρίσου;
Πώς πήγε χτες;
Τι έγινε χτες;
Ήθελα να παντρευτώ από έρωτα.
Στα προξενιά οι σύζυγοι δεν προσπαθούν καθόλου.
Γίνεται στο άψε σβήσε και τέρμα.
Η γυναίκα μένει ανικανοποίητη.
Δεν σου ρίχτηκε;
Τελείωσε αμέσως!
Είναι σαν φλας.
Καταλάβατε; Φλας.
Το φλας ανάβει και μετά τέλος.
Προσπάθησε να τον κάνεις να νιώσει άντρας.
Να είμαι κορίτσι για σπίτι, να νιώσει άντρας…
Τι άλλο πρέπει να κάνω για ένα τόσο απλό πράγμα;
Είμαι στη μέση του πουθενά, στο Τζαλαπούρ.
Δεν έχουμε καθόλου χημεία.
Ο Ρισάμπ βγήκε τζούφιο δυναμιτάκι!
Η μαμά είχε δίκιο, δεν μπορώ να την κάνω καλά.
Λέει τα προσωπικά μας σε συγγενείς της.
Μάλλον αστειευόταν.
Καλά θα κάνεις να κόψεις αυτά τα βοτάνια
και να μην το παίρνεις τόσο προσωπικά.
Και κόψε την γκρίνια.
UGVN ΕΤΑΙΡΕΙΑ ΗΛΕΚΤΡΙΣΜΟΥ
Κάν' το, εκκρεμεί…
Ρίσου, τι κάνεις εδώ;
Δεν έχεις άδεια;
Ξέρεις πώς είναι. Το αφεντικό με καλεί όποτε να 'ναι.
-Ρίσου; -Κύριε.
Τι κάνεις εδώ;
Δεν φύγατε με τη σύζυγο;
Σ' εκείνη πρέπει να είσαι, όχι εδώ.
Νομίζω ότι θέλει να περάσει το ταξίδι του μέλιτος μαζί σας.
Θυμήσου, αύριο είναι Κυριακή.
Μην έρθεις.
Μην το ξεχάσεις.
Κατάλαβες;
-Να σου σερβίρω; -Όχι, έφαγα.
Ρίσου;
Να σου σερβίρω;
Δεν πεινάω.
Έσβησε τα φώτα, θα έπεσε για ύπνο.
Μπορώ να φύγω τώρα;
Με βαρέθηκες, έτσι;
Όχι, καμία σχέση.
Λες ψέματα.
Έλα να παίξουμε Θάρρος ή Αλήθεια.
Αν διαλέξεις αλήθεια, θα μου πεις γιατί με αποφεύγεις.
Αν διαλέξεις θάρρος, πρέπει να γδυθούμε.
Σε άκουσα να μιλάς στη μαμά και στη θεία σου.
Τι άντρα έψαχνες, Ράνι;
Κάποιον…
με χιούμορ…
κούκλο, πονηρό…
και τρελά ερωτευμένο.
Πότε άγριο…
πότε παθιασμένο…
και λίγο τρελό.
Χρειάζεσαι έξι διαφορετικούς ανθρώπους.
Δεν θα τα βρεις όλα αυτά σε έναν.
Δεν γίνεται να έχει ένα απ' αυτά;
Ή ζητάω πολλά;
Αύριο στο γραφείο ξεκινάμε μεταπτυχιακά μαθήματα.
Θα πηγαίνω μετά τη δουλειά.
Επίσης…
δεν σου έλαχε ο "έξι σε ένα" άντρας που ήθελες.
Κατέληξες μ' εμένα.
Συγγνώμη γι' αυτό.
Τότε ο Ρίσου κι εγώ αρχίσαμε να απομακρυνόμαστε.
Μου έδειχνε μόνο θυμό.
Τι κι αν είμαστε μαζί
Σε νιώθω τόσο μακριά
Τι νιώθει κανείς δεν μπορεί να πει
Ζούμε μέσα στη σιωπή
Ή καβγαδίζουμε συχνά
Λόγια αγάπης κανείς δεν μπορεί να πει
Να πείσω εκείνη
Ή να πείσω εμένα;
Τη μοίρα μας πώς μπορώ ν' αλλάξω;
Τώρα τ' αφήνω όλα Όλα στη μοίρα
Τ' αφήνω όλα στο πεπρωμένο
Προσπάθησα πολλές φορές να τον πλησιάσω.
Αλλά φαινόταν ότι δεν μ' αγαπούσε πια.
ΝΤΙΝΕΣ ΠΑΝΤΙΤ Η ΟΡΓΗ ΤΟΥ ΚΑΣΑΟΥΛΙ
Αχ
Οι μέρες περνούν
Οι νύχτες ξεκινούν
Και όλη νύχτα Στο σπίτι τριγυρίζω
Αφού πλένεις ρούχα,
πλύνε και του Ρίσου.
Αχ
Τα μάτια μου κλείνω
Τα δάκρυα κρύβω
Τη μοίρα μας πώς μπορώ ν' αλλάξω;
Τώρα, τ' αφήνω όλα Όλα στη μοίρα
Τ' αφήνω όλα στο πεπρωμένο
Και μας εγκαταλείπω
Τώρα, τ' αφήνω όλα Όλα στη μοίρα
Τ' αφήνω όλα στο πεπρωμένο
Τώρα, τ' αφήνω όλα Όλα στη μοίρα
Τ' αφήνω όλα στο πεπρωμένο
Ναι, μπορώ να σε πάω.
Ράνι;
Ώστε μελετάς σκληρά;
Απλώς της δίνω οδηγίες…
Οδηγίες;
Δεν ξέρει να γυρίσει σπίτι του,
αλλά θα σου δώσει καλές οδηγίες.
Αυτό είναι το μεταπτυχιακό σου;
Κλείσαμε έναν μήνα παντρεμένοι.
Προσπάθησε μία φορά, αλλά δεν μπόρεσε.
Σ' το λέω για να το ξέρεις.
Μεταπτυχιακό το λέμε τώρα;
Τώρα, τ' αφήνω όλα Όλα στη μοίρα
Τ' αφήνω όλα στο πεπρωμένο
Να έρθω σπίτι για λίγες μέρες;
Όχι. Τι θα πει ο κόσμος αν γυρίσεις τόσο σύντομα;
Θα μείνω μόνο μερικές μέρες.
Το ξέρω, αλλά αύριο θα πάω στο σπίτι του αδερφού μου
για μία βδομάδα.
Κι εσύ θα πας στο ταξίδι του μέλιτος.
Συμβαίνουν αυτά.
Όλα θα πάνε καλά.
Θα σε πάρω αργότερα.
Να φτιάξω βαλίτσες για Γκόα;
Δεν θα πάμε πουθενά.
Αυτά τα σκυλιά θα γαβγίζουν κάθε βράδυ;
Δεν μπορώ να τα σταματήσω για να κοιμάσαι καλά.
Το ήξερα.
Το ήξερα ότι αυτό θα έλεγες.
Τότε, δεν έπρεπε να με πάρεις. Έπρεπε να πεις όχι.
Έκανα βλακεία.
Ήταν γραφτό μου.
Και οι σκύλοι το ίδιο.
Γίνε φίλη τους.
Μένετε απέναντι από τον Ρίσου;
-Ναι. -Άρα, θα είδατε τι έγινε.
Το θέμα είναι ότι η συζυγική σχέση είναι σαν λεπτή κλωστή.
Χρειάζεται προσεκτικό χειρισμό.
Αλλιώς, θα σπάσει.
Γιατί μου τα λέτε ποιητικά;
Μιλήστε μου λιανά.
Προσπαθήστε να καταλάβετε τη γυναικεία καρδιά.
Ο Νιλ είναι ο ανιψιός της Λάτα.
Ήρθε να μείνει μαζί τους.
Γιατί δεν ήρθες για τον γάμο;
Ήρθα στο Δελχί.
Και γιατί δεν σε είδα;
Γιατί η γαμήλια πομπή είχε φύγει.
-Και ο γάμος είχε τελειώσει. -Είσαι τρελός.
Πού χάθηκες έναν ολόκληρο μήνα;
Θεία, με ξέρεις, είμαι ελεύθερο πουλί και τριγυρίζω εδώ κι εκεί.
Η μητέρα σου ανησύχησε.
Ρωτούσες για τη γυναίκα του.
Να τη.
Από δω ο Νιλ.
Ο ανιψιός μου.
Θα μείνει εδώ μερικές μέρες.
Στην τουριστική σεζόν κάνει βόλτα τους τουρίστες με βάρκα.
Θεία…
Θέλει να πει ότι κάνω ράφτινγκ.
Ξέρεις τι είναι ράφτινγκ;
Βέβαια. Σε βάρκα με κουπιά.
Τώρα ξύπνησε η Ράνι;
Έχει ξημερώσει για τα καλά.
Για μένα δεν έχει ξημερώσει ακόμα, Νιλ.
Θεία…
πες της να μαγειρέψει κάτι καλό.
Μη μιλάς για μαγείρεμα.
Δεν ξέρει να μαγειρεύει.
Μόνο τα ψαλίδια της ξέρει να χρησιμοποιεί.
Μείνε μακριά απ' τα ψαλίδια της.
Αλλιώς, θα καταλήξεις σαν τον θείο σου, τον κύριο Ράμπο.
Θες να δοκιμάσεις;
Όχι.
Γύρισες.
Φρεσκαρίσου και θα σου σερβίρω.
Ρίσου, ο αγαπημένος μου ξάδερφος!
Νιλ! Πότε ήρθες;
-Σήμερα το πρωί. -Το πρωί;
Δεν μου το είπε κανείς.
Σβήσε το φως, σε παρακαλώ, Ρίσου.
Δεν αντέχω να βλέπω το φανταχτερό κούρεμα του πατέρα σου.
Κοίτα τον.
Και πες της να κόψει τα ψαλιδίσματα.
Έχει πετσοκόψει τη φήμη μας.
Να της βάλεις χαλινάρι.
Η μητέρα έκανε τον φόνο και έμπλεξε τη σύζυγο.
ΝΤΙΝΕΣ ΠΑΝΤΙΤ ΠΟΘΟΣ ΚΑΙ ΤΡΟΜΟΣ
Διαβάζεις Ντινές Παντίτ;
Με συγχωρείς, πειράζει;
Θα είναι μόνο για έναν μήνα.
Αν δεν σε σκοτώσει το κάπνισμα, θα σε σκοτώσει το Τζαλαπούρ.
Σ' εμένα φαίνεσαι μια χαρά.
Ναι, μια χαρά.
Βγήκα καλός;
Μου έκλεψε την καρδιά
Από μακριά
Ναι.
Νιώθω τον έρωτα αυτόν
Τα πήρες όλα;
Εδώ και καιρό
Σ' αυτήν χαρίζω
Κάθε στιγμή της ζωής μου
Ο λόγος που ζω είναι αυτή
Ο κόσμος μου όλος είναι αυτή
Είναι μαγική
Η καρδιά μου μου λέει
Να φύγω μακριά
Η καρδιά μου μου λέει
Να φύγω μακριά
Το μυαλό μου μου λέει
Να φύγω μακριά
Η καρδιά μου μου λέει
Θα μου φέρεις λίγο τσάι;
Να φύγω μακριά
Θέλεις τσάι;
Θα φτιάξεις εσύ;
Ναι.
Βεβαίως.
Τα φύλλα τσαγιού;
Δίπλα στη ζάχαρη.
Άλλες δύο κουταλιές.
Και ζάχαρη;
Τρεις κουταλιές.
Θες σουρωτήρι.
Έτοιμο.
Δεν ξέρω τι είναι σωστό
Τι είναι λάθος
Ο πυρετός του έρωτα
Με διαπερνά
Φτιάχνεις καλό τσάι.
Θα πέθαινα να φάω κάτι από σένα.
Δεν ξέρω ποιος είναι φίλος
Ποιος είναι εχθρός
Αυτό το κύμα χαράς
Αυτά τα βίντεο δεν δίνουν σωστές οδηγίες.
Με έσωσε ξανά
Καθώς βουτώ
Στα βαθιά
Η φωτιά είναι πολύ δυνατή.
Εκείνη έρχεται πιο κοντά
Σ' εμένα πιο κοντά
Να την αγγίξω ποθώ
Τη σωστή στιγμή ψάχνω να βρω
Η λογική μου είναι αυτή
Το καταφύγιό μου είναι αυτή
Είναι παντού
Η καρδιά μου μου λέει
Να φύγω μακριά
Το μυαλό μου μου λέει
Να φύγω μακριά
Ρίσου, είσαι καλά;
Ράνι.
Ράνι!
Η καρδιά μου μου λέει
Να φύγω μακριά
Το μυαλό μου μου λέει
Να φύγω μακριά
Ποια είναι;
Να φύγω μακριά
Μην τολμήσεις να με αγγίξεις ξανά!
Ράνι!
Πού είσαι;
Θέλει λίγο αλάτι ακόμα.
Είναι καλή μαγείρισσα.
Έχω όρεξη για κάρι με αρνί.
Δεν μπορείς να φτιάξεις αρνί στην κουζίνα μου.
Κυρία, εδώ.
Κυρία, μεγάλα ή μικρά κομμάτια;
-Κρέας; -Ναι.
Είπες ότι είσαι χορτοφάγος.
Πού το βρήκες το κρέας;
-Πήγα… -Τι τρέχει, μαμά;
Θέλει να φτιάξει κρέας στην κουζίνα μου.
-Καλά. -Να το πας πίσω.
Δεν θα πάει μέσα.
Έλα μαζί μου.
…σκότωσε τον άντρα της με αγριότητα.
Ξεφορτώθηκε το όπλο και βοήθησε τον εραστή της να φύγει.
Μας δουλεύουν για τα καλά.
Αυτές οι γυναίκες είναι παμπόνηρες.
Μόλις βρω πειστήρια, θα σαπίσει στη φυλακή!
Ήταν ο μοναδικός φίλος μου.
Ήταν τρελός για τη γυναίκα του.
Κύριε, αυτή η μάγισσα…
και ο εραστής της σκότωσαν τον φίλο μου.
Τον έκαψαν ζωντανό!
Δεν σου έφτανε η αγάπη του;
Τον έκαψε ζωντανό, κύριε!
Σε αγαπούσε πολύ. Θα καείς στην κόλαση γι' αυτό!
Να τη συλλάβετε.
Η μάγισσα τον σκότωσε!
Πώς θα περιέγραφες τη σχέση σου με τον Νιλ Τριπάθι;
Πότε καλή…
πότε όχι και τόσο.
Είχατε ερωτικές σχέσεις;
Αστυνόμε…
ο Ντινές Παντίτ λέει
ότι σχέση είναι όταν συναντιούνται δύο μυαλά.
Αν είναι μόνο σωματικό, είναι λαγνεία.
Το σχεδίασες με τον εραστή σου;
Πού είναι ο αναπτήρας;
Ευχαριστώ.
Φτιάχνω αρνί αλά Αφζάρ.
Πήρα τη συνταγή από τη Φατίμα.
Έλα δω.
Πόσες φωτογραφίες θα βγάλεις;
Την επόμενη εβδομάδα θα φύγω.
Καλά, τότε θα φύγω κι εγώ για Δελχί.
Και θα έρθω να σε βρω.
Πες μου,
ξέρεις να μαγειρεύεις αρνί;
Θέλει πολύ ιδρώτα και αίμα.
Όταν φας, θα ξέρεις την ομάδα αίματός μου.
Θα το μαγειρέψω με την καρδιά και την ψυχή μου.
Και ο Ρίσου;
Θα του πω τα πάντα.
Την αλήθεια.
Σταμάτα!
Μη φέρεις εδώ το αρνί.
Ο Ρίσου θα αργήσει απόψε.
Φύλαξέ του το. Μην το αφήσεις εδώ.
Και ο Νιλ; Θα το φάει αυτός.
Ο Νιλ έφυγε.
Μάζεψε τα πράγματά του και έφυγε ξαφνικά.
Χωρίς να πει αντίο;
Ναι. Έφυγε χωρίς να πει αντίο.
Προς τι τόση βιασύνη;
-Πάρε κι άλλο. -Παράξενος…
Έφυγε χωρίς να πει αντίο.
Δεν έφυγε απλώς.
Το έβαλε στα πόδια.
Τι περιμένεις;
Πήγαινέ το μέσα.
Ράνι.
Βάλε στον Ρίσου να φάει.
Το μυαλό της είναι πάντα αλλού.
Μπράβο!
Φαίνεται ότι προσπαθείς.
Είσαι τόσο όμορφη που αγχώνομαι μπροστά σου.
Συγγνώμη για όλα όσα έγιναν.
Να το πάρουμε απ' την αρχή;
Καλό.
Το έφτιαξα για τον Νιλ.
Τον ερωτεύτηκα.
Ήθελα να 'μαι μαζί του.
Αλλά με παράτησε και το έσκασε.
Κι εγώ ξέμεινα εδώ, μαζί σου.
Είναι πεντανόστιμο.
Και μετά, δεν είπε τίποτε άλλο.
Τον κοιτούσα κι αυτός συνέχισε να τρώει.
Είναι καλή ιστορία.
Όμως, πιστεύω ότι εσύ και ο εραστής σου σκοτώσατε τον Ρίσου.
Είχε τραύμα στο κεφάλι από κάτι βαρύ.
Κι εμένα μ' αρέσει η ιστορία σας.
Θα σου αρέσει και το τέλος.
Όταν βρω το όπλο και τον εραστή σου.
ΓΡΑΦΕΙΟ ΓΕΝΙΚΟΥ ΕΠΙΘΕΩΡΗΤΗ ΤΖΑΛΑΠΟΥΡ
Δεν μετάνιωσες;
Για την εξωσυζυγική σχέση;
Όχι.
Αν δεν είχα γνωρίσει τον Νιλ,
δεν θα είχα γνωρίσει τον αληθινό Ρίσου.
ΤΖΑΛΑΠΟΥΡ ΠΡΟΣ ΔΕΛΧΙ
Ρίσου.
-Πώς τόλμησες; -Τρελάθηκες;
Ρίσου…
Θεότρελος…
Πάμε.
Συγγνώμη. Δεν είναι τίποτα.
Ήταν λάθος, το ξέρω.
Με γοήτευσε.
Και τα θαλάσσωσα.
Αν την ικανοποιούσες, δεν θα ένιωθε τόσο μόνη.
Δεν θα είχα μπει ανάμεσά σας.
Όμως, Ρίσου…
γιατί δεν ολοκλήρωσες τον γάμο σας;
Γιατί είμαι μεγάλος μαλάκας.
Ήθελα να κερδίσω την καρδιά της πρώτα.
Κι εσύ σκέφτηκες…
"Ο Ρίσου είναι αγαθιάρης, να πάει να γαμηθεί.
Και θα γαμήσω και τη γυναίκα του.
Δεν θα διαμαρτυρηθεί".
Γιατί δεν την πήρες μαζί σου;
Τουλάχιστον, εσείς οι δύο θα ήσασταν ευτυχισμένοι.
Πού ήσουν;
Σου τηλεφωνούσα.
Δεν θα μου μιλήσεις;
Θάρρος ή Αλήθεια;
Πού πήγες;
Να φάω ξύλο από τον Νιλ.
Γιατί;
Γιατί σε άφησε.
Τον αγάπησες πολύ, αλλά αυτός όχι.
Γιατί;
-Συγγνώμη. -Μη με πλησιάζεις.
Τι να κάνω, Ρίσου;
Έκανα ένα λάθος.
Να φύγω;
Ναι, φύγε, σε παρακαλώ.
Στ' αλήθεια. Φύγε.
Θα είναι καλύτερα έτσι.
Σε αγάπησα πολύ, Ράνι.
Δεν μπορούσα να ζήσω χωρίς εσένα.
Τώρα, δεν μπορώ να ζήσω μ' εσένα.
Καλά θα κάνεις να φύγεις.
Γιατί θέλω να σε πνίξω.
Φύγε, Ράνι, αλλιώς θα σε σκοτώσω.
Φύγε.
Ρίσου;
Θεέ μου. Τι έπαθες;
Όλο πέφτεις και χτυπάς. Δεν μπορείς να προσέχεις;
Πάμε στον θείο σου, θα γυρίσουμε το βράδυ.
Τι συμβαίνει;
Μπορείς να με πας στον σταθμό;
Πήγαινε μόνη σου.
Σταμάτα.
Τι τρέχει;
Γεια σου, Ράνι.
Φεύγεις;
Και ο Νιλ έφυγε.
Θα σε πάω εγώ. Κατέβα εσύ.
Έλα, σε παρακαλώ. Ανέβα.
Δεν γίνεται να πάμε και οι τρεις;
Δεν θα βρεις καρότσι τέτοια ώρα.
Δεν θα πάρει ώρα, θα σε πάω.
Είμαστε σαν τον Νιλ. Θα περάσεις καλά μαζί μας.
Έλα μαζί μας, Ράνι. Θα 'χει πλάκα.
Θα σε φροντίσουμε καλά.
Άλλωστε, είναι καθήκον μας.
-Πήγαινε μέσα. -Ήρθε ο Ρίσου.
Ρίσου, θα πας κάπου τη Ράνι;
Εσύ βγήκες κι αυτή μπαίνει…
Θα μας λείψει πολύ, Ρίσου.
Καροτσέρη!
Μου τηλεφώνησε ο Νιλ.
Μου είπε να τους φροντίσω.
Όλοι μαζί τραβήξτε κουπί.
Μην ανησυχείς, ο Νιλ είναι φίλος.
Καροτσέρη.
Ούτε γι' αυτό δεν είσαι ικανός.
Εμείς θα πρέπει να το κάνουμε κι αυτό.
Ρίσου, να της στείλω αίτημα φιλίας;
Θα το δεχτεί;
Φυσικά.
Σίγουρα θα δεχτεί.
Τι ψευδώνυμο έχει για να ανεβάζει ζωντανά βίντεο;
#καυτήνύφη
Δεν μας κάλεσες καν στον γάμο, Ρίσου.
Έλα, άσε μας να περάσουμε καλά μαζί.
Να το.
Έλα, θα σε βοηθήσω.
Έκανα λάθος και την πλήρωσε ο Ρίσου.
Ο Νιλ το έβαλε στα πόδια.
Και ο Ρίσου
έδινε αυτός τις μάχες μου για μένα.
Βγάλε τη βαλίτσα. Δεν θα φύγω.
Τιμώρησέ με όπως θέλεις, αλλά θα μείνω μαζί σου.
Δεν θα φύγω.
Εκείνη τη μέρα αποφάσισα ότι ο κόσμος να χαλάσει,
δεν θα άφηνα ποτέ τον Ρίσου.
Δεν ξέρω αν το έκανα από πείσμα,
αγάπη,
ή ενοχές.
Μου δίνεις το πορτοφόλι σου;
Να πληρώσω για την μπουγάδα.
Είναι μέσα.
ΠΑΝΑΚΙΑ ΚΑΘΑΡΙΣΜΟΥ
Μπροστά μου ήταν ένας άντρας με δολοφονικό βλέμμα.
Και κόντεψα να πεθάνω πολλές φορές.
Όμως, όπως λένε, η αγάπη και το μίσος είναι πλευρές του ίδιου νομίσματος.
Το πορτοφόλι.
Όταν πρωτογνώρισα τον Ρίσου,
γνώρισα έναν μηχανικό.
Όταν ξανασυναντηθήκαμε, ήταν ο σύζυγός μου.
Την τρίτη φορά, γνώρισα τον εραστή μέσα του.
Έναν εραστή τον οποίο είχα αρχίσει να ερωτεύομαι τρελά.
Τον αγαπούσα τόσο βαθιά, που ήμουν πρόθυμη να χάσω το μυαλό μου
και να ρισκάρω τη ζωή μου γι' αυτόν.
Ο Ντινές Παντίτ λέει
"Τι κι αν δεν αντέχει να με βλέπει τώρα;
Κάποτε θα μ' αγαπήσει".
Άρα, ήξερες ότι ο άντρας σου ήθελε να σε σκοτώσει.
Και δεν το είπες στην αστυνομία;
Ούτε καν στην οικογένειά σου;
Έμεινες εκεί για να σε σκοτώσει;
Δεν το είπα σε κανέναν.
Έμεινα.
Έκανα ένα λάθος
και έπρεπε να το πληρώσω.
Είσαι τρελή ή πας να τρελάνεις εμάς;
Η αληθινή αγάπη συχνά μας οδηγεί κοντά στην τρέλα.
Ο Ντινές Παντίτ λέει
"Η αιώνια αγάπη πάντα είναι λεκιασμένη με μερικές σταγόνες αίμα,
για να φυλάγεται απ' το κακό".
Σωστό.
Όντως.
Κάποιος να βρει αυτόν τον Παντίτ και να τον φέρει εδώ!
Μάλιστα.
Ας περάσουμε στο ψητό.
Δηλαδή, λες ότι ο νεκρός σύζυγός σου ήθελε να σε σκοτώσει;
Ναι.
Και τότε, τι έκανες;
Περίμενα.
Τι πράγμα;
Τη στιγμή να τον σκοτώσεις;
Να με συγχωρέσει.
Ήρθε η Ράνι.
Πώς είσαι, Ράνι;
Το φαγητό είναι έτοιμο. Να σερβίρω;
Ναι.
Βάλε και δηλητήριο.
Θα σου πω μια ενδιαφέρουσα ιστορία, Αφζάρ.
Την ξέρουν ήδη όλοι στη γειτονιά.
Γιατί να μην ξέρεις κι εσύ; Άλλωστε, είσαι φίλος μου.
Άκου.
Ρίσου.
Ξέρεις την ιστορία του αυτοκράτορα που πάει στην αγορά;
Ρίσου, σε παρακαλώ.
Ποιος αυτοκράτορας;
Στην ιστορία, ο τρανός αυτοκράτορας
περπατά όλος καμάρι στην αγορά,
τυλιγμένος στα μεταξωτά.
Ξαφνικά, ένα αγόρι φωνάζει
"Ο αυτοκράτορας είναι γυμνός".
Τότε, ο αυτοκράτορας συνειδητοποιεί ότι ήταν τελείως γυμνός,
και δεν το είχε καταλάβει.
Χαμογελά και συνεχίζει
ενώ όλοι τον κοροϊδεύουν.
Δεν καταλαβαίνω.
Θα καταλάβεις.
Εγώ είμαι όπως ο αυτοκράτορας.
Είμαι τελείως γυμνός.
Όλοι ξέρουν ότι η γυναίκα μου τα είχε με τον ξάδερφό μου.
Ρίσου…
Μιλάμε για παθιασμένη σχέση.
Λες βλακείες.
Δεν είναι βλακείες. Είναι η αλήθεια.
-Φτάνει. -Εγώ ήμουν το καλό παιδί…
Αυτός ήρθε και έκλεψε την αγάπη μου μπροστά απ' τα μάτια μου.
Ήπιες πολύ. Φάε κάτι και πήγαινε για ύπνο.
-Πάω να φάω. -Πού πας;
Τα λέμε αύριο το πρωί.
Κάθισε για λίγο.
Αφζάρ, πάνω που ξεκίνησα.
Τι;
Δεν μου μιλάει κανείς.
Μίλα σ' εμένα.
Ήδη με τιμωρείς.
Ξέσπασε πάνω μου.
Γιατί;
Θα συνεχίσεις έτσι;
Τι άλλο μπορώ να κάνω, Ράνι;
Είναι η ευκαιρία σου.
Σπρώξε με.
Σου είπα, αν έφευγες, δεν θα σε σταματούσα.
Τώρα, θα σε σκοτώσω!
Αν ήθελες να με σκοτώσεις, θα το είχες ήδη κάνει!
Θέλεις να με σκοτώσεις; Σπρώξε με.
Σπρώξε με, τώρα!
Ή μαχαίρωσέ με.
Αν δεν μπορείς…
τότε, συγχώρεσέ με.
Σε παρακαλώ, συγχώρα με. Συγγνώμη.
Έκανα λάθος. Συγγνώμη.
Συγγνώμη.
Είσαι καλός άνθρωπος.
Είσαι πολύ καλός άνθρωπος.
Αν μ' αγαπάς έστω και λίγο, μου φτάνει.
Μου είναι αρκετό.
Δεν σου αξίζει η αγάπη μου.
Δεν μου αξίζει, έτσι δεν είναι;
Όμως, ακόμα μ' αγαπάς. Πολύ.
Μ' αγαπούσες πολύ και μισώ τον εαυτό μου που σε πρόδωσα.
Συγγνώμη. Εγώ φταίω για όλα. Συγχώρα με.
Είπα συγγνώμη.
Συγγνώμη.
Οι συνηθισμένοι άνθρωποι όπως εγώ…
περνάνε απαρατήρητοι.
Μας θυμούνται μόνο όταν θέλουν να φτιάξουμε κάτι.
-Δεν είμαστε ήρωες. -Όχι.
Δεν θέλω ήρωα.
Θέλω τον Ρίσου.
Θέλω εσένα.
Δεν γίνεται να ξαναπροσπαθήσουμε;
Μία φορά μόνο, σε παρακαλώ.
Σε παρακαλώ.
Συγγνώμη.
Όσα έγιναν, ανήκουν πια στο παρελθόν
Αυτές τις νέες στιγμές
Έλα να τις χαρούμε μαζί
Αργά
Μαζί μ' εσένα
Οι μέρες μου είναι χαρούμενες ξανά
Τα πολύτιμα όνειρά μου
Σ' εσένα τα δίνω
Έλα να τα δεις
Οι ζωές μας
Γίναν ένα
Και όλα είναι φωτεινά ξανά
Ήρθες σ' εμένα
Σαν να μη χωρίσαμε ποτέ
Ήρθες σ' εμένα
Η αγάπη άνθισε
Σαν να μην τέλειωσε ποτέ
Η αγάπη άνθισε
Είσαι δική μου
Τον σκότωσαν;
Ο γείτονας χτύπησε το κουδούνι και είδε…
Τι θα φάμε για μεσημέρι;
-Πόθο. -Πόθο;
Ποθώ αρακά.
-Ποθείς αρακά; -Καρότα και αρακά εννοώ.
Το άρωμα της αγάπης σου
Ας γίνει δικό μου
Τα μάτια σου έχουν τόσα να μου πουν
Η καρδιά σου χτυπά
Με τη δική μου ξανά
Νιώθω ζωντανός
Η μοίρα μου
Στα χέρια σου είναι
Δεν θα ζήσουμε ποτέ ξανά χωριστά
Άσε με να σου δώσω
Νέους λόγους
Για να χαμογελάς
Ήρθες σ' εμένα
Σαν να μη χωρίσαμε ποτέ
Ήρθες σ' εμένα
Η αγάπη άνθισε
Σαν να μην τελείωσε ποτέ
Η αγάπη άνθισε
Είσαι δική μου
Ρίσου;
Συγγνώμη.
Ράνι;
Τι κάνει; Τρελάθηκε;
Ρίσου, άφησα την κοπέλα.
Ρώτα την αν θέλει να πάει μαζί μου.
-Θα… -Ρίσου.
Σε παρακαλώ, Ρίσου, άσ' τον.
Δεν θα τον αφήσω.
-Τι έγινε; -Κόλλησαν τα λάστιχα.
Έσπασε ο ιμάντας χρονισμού. Θα πάρει ώρα.
Πού μπορώ να πλύνω τα χέρια μου;
Στα δεξιά.
Εντάξει, γρήγορα.
Σε πονάει;
Λιγάκι.
Όταν κάηκα στην γκαζιέρα,
πόνεσα πολύ περισσότερο.
Ήμουν θυμωμένος.
Συγγνώμη.
Δεν έχω ξαναδεί εγκληματία σαν εσένα, ούτε καν στα βιβλία του Παντίτ.
Ευτυχώς.
Τουλάχιστον, είμαι καλύτερος σε κάτι απ' αυτόν.
"Δεν ακούς το μυαλό σου
και δεν ακούω την καρδιά μου".
"Κανείς δεν ακούει κανέναν εδώ".
Η οργή του Κασάουλι.
Πότε άρχισες να διαβάζεις Ντινές Παντίτ;
Όταν ερωτεύτηκα.
-Άουτς. -Συγγνώμη. Πόνεσες;
Όλα φαίνονταν τότε ότι θα πάνε καλά.
Σύμφωνα με τη γειτόνισσα, την ημέρα της έκρηξης
ο Νιλ έφτασε στο σπίτι στις 2:30 μ.μ.
Μετά από 15 λεπτά, μπήκε ο Ρίσου.
Λίγο αργότερα, εκείνη έφυγε.
Κύριε.
Αν ο Ρίσου πέθανε προτού φύγει εκείνη απ' το σπίτι…
Έφυγε και έστειλε το κοριτσάκι
να πει στον Ρίσου να κλειδώσει.
Μούνι, πες στον Ρίσου να κλειδώσει.
-Ρίσου! -Κι όμως.
Η Μούνι κατέθεσε
ότι ο Νιλ έκλεισε την πόρτα.
Φώναξε τον καροτσέρη.
Έλα δω. Γρήγορα!
-Πες του τα πάντα. -Πες του.
Η κυρία ήταν μαζί μου από τις 3:15 μ.μ. ως τις 4:15 μ.μ.
Για πού;
Στην αγορά.
Πήγε στην αγορά με το καροτσάκι μου.
Εγώ την πήγα εκεί.
Την είδα να τριγυρίζει στην αγορά.
Περίμενα.
Και μετά, την πήγα πίσω.
Την είδα να δίνει αρνί στα σκυλιά.
Ξαφνικά, ακούστηκε δυνατή έκρηξη.
Η κυρία ήταν έξω από το σπίτι.
Πώς γίνεται να σκότωσε…
Δεν γίνεται, έτσι;
Βρε άτιμε! Εσύ τον σκότωσες!
Θα σου σπάσω τα πόδια.
Θα κάνεις πετάλι με ένα πόδι.
-Άντε χάσου. -Δίνε του!
Όλοι έχουν τη δική τους εκδοχή.
Μα καλά, με τόσο χαμό που γινόταν εδώ,
γιατί άφησε τον άντρα της και τον εραστή στο σπίτι
και πήγε στην αγορά;
Μήπως για να κρύψει το όπλο, κύριε;
Και πού είναι;
Πότε το έκρυψε και πού;
Είμαι σίγουρος ότι αυτή τα έκανε όλα.
Μας ρίχνει στάχτη στα μάτια.
Εμπρός;
Τι;
Χαίρετε.
Τι βρήκατε, κύριε Σινγκ;
Δείτε, κύριε.
Τότε γινόταν η εκστρατεία Καθαρή Ινδία.
Έχουμε βίντεο.
Αυτός είναι ο Νιλ.
Ώστε έτσι.
Να τος.
Δείτε το ξανά.
Τόσον καιρό ψάχναμε τον εραστή,
κι αυτός έφυγε κολυμπώντας.
Εσείς τραβούσατε βίντεο
και ο εραστής της κυρίας το έσκασε.
Αντί να ερευνούν, οι αστυνομικοί έγιναν μάρτυρες.
Πείτε μου, τι βρήκατε από το βίντεο;
-Αυτό… -Τι συμβαίνει;
Τι συμβαίνει εδώ πέρα;
Έχει μαζευτεί όλη η αστυνομία για την υπόθεση.
Έχουμε ένα καλό στοιχείο. Σίγουρα θα τον βρούμε.
Ξοδέψατε δύο μήνες κυνηγώντας αυτόν τον Νιλ.
-Για να λύσουμε… -Τη λύσατε;
-Βασικά… -Έγινε ένας φόνος τιμής.
Τα ΜΜΕ ασχολούνται συνέχεια.
Εστιάστε εκεί.
Κύριε, δώστε μου δύο μέρες ακόμα.
Έχουμε ήδη ένταλμα.
Θα ξεκαθαρίσουν όλα με τον ανιχνευτή ψεύδους.
Αν δεν λύσεις την υπόθεση σε δύο μέρες, να βρεις άλλη δουλειά.
Βλάκα.
Πού είναι η Ράνι;
Πήγαινε να τη φέρεις.
Ρίξε μια ματιά εδώ.
Είναι ο Νιλ.
Μπήκε στις 2:30 μ.μ.
Μετά, μπήκε ο Ρίσου.
Μετά, βγήκες εσύ.
Και μετά, έγινε η έκρηξη.
Εδώ βλέπουμε τον Νιλ να το σκάει μετά από την έκρηξη.
Πού είναι ο Νιλ;
Δεν ξέρω.
Μωρή πουτάνα.
Βαρεθήκαμε τις ιστορίες σου.
Το καλό που σου θέλω, πες μας πού έκρυψες το όπλο.
-Αλλιώς, θα σε λιώσω. -Μπίντια.
Δεν θα μιλήσει εδώ.
Πήγαινέ τη μέσα και κάν' τη να μιλήσει.
Τι έλεγες;
Ότι η τρέλα στον έρωτα…
Μπες, θα σου δείξω εγώ. Δώσ' το μου.
Τρέλα;
Τι άλλο λέει ο Ντινές Παντίτ;
Πες μου!
Τι άλλο λέει;
Κύριε, είναι ανένδοτη.
Την έσπασα στο ξύλο, αλλά δεν είπε λέξη.
Ρώτα τον τεχνικό αν μπορεί να γίνει το τεστ αύριο.
-Μάλιστα. -Άκου.
Ναι;
Άσ' τη να φύγει.
Εντάξει.
Ράνι, σήκω.
Κυρία;
Γιατί αργεί τόσο πολύ;
Να σε πάω στον γιατρό αύριο;
Πρέπει να πάω πάλι στο τμήμα αύριο.
Όλα έτοιμα, Μίσρα;
Είναι ακριβές.
Δεν υπάρχει πιθανότητα λάθους.
Παρακαλώ, περάστε.
Αυτό ανιχνεύει κάθε λεπτομέρεια,
εφίδρωση, τρεμούλιασμα των χειλιών, κίνηση των ματιών.
Όλα καταγράφονται.
Όπως και οι καρδιακοί παλμοί.
-Να ξεκινήσουμε; -Μάλιστα.
Μπορώ να πάω στο μπάνιο;
Γρήγορα.
Πόση ώρα θα κάνεις;
Έλα έξω!
Ράνι!
Τι στον διάολο κάνεις;
Γρήγορα!
Πέθανες;
Μην κάνεις εξυπνάδες.
Θα σπάσω την πόρτα και θα μπω!
Ονομάζεστε Ράνι Κασιάπ;
Ράνι! Βγες, γρήγορα!
Ναι, ονομάζομαι Ράνι Κασιάπ.
Ονομάζεστε Ράνι Κασιάπ;
Ναι, ονομάζομαι Ράνι Κασιάπ.
Είστε 28 ετών;
Ναι.
Έχετε άγχος;
Η καρδιά σας χτυπάει πολύ γρήγορα.
Ναι, έχω άγχος.
Πάρτε δύο βαθιές ανάσες.
Τι έγινε στις 30 Νοεμβρίου;
Εκείνη την ημέρα, οι γονείς του Ρίσου πήγαν στο Μπαρεϊλί για έναν γάμο.
Να κλείσεις το γκάζι, αλλιώς θα τινάξεις το σπίτι στον αέρα.
-Αντίο. -Να προσέχετε.
Αντίο. Κι εσείς.
Είχαμε καλέσει τους φίλους του Ρίσου.
Δεν θα έρθουν οι φίλοι σου;
Είχα ζητήσει από τον Ρίσου να φέρει μερικά πράγματα.
Έχω πάρει αρνί. Μην ξεχάσεις τα μπαχαρικά.
Στείλε μου λίστα με ό,τι θες.
-Όμως, ο Ρίσου γύρισε νωρίς. -Τα βρήκα όλα.
Και με είδε να μιλάω με τον Νιλ.
Ρίσου, αυτός…
Καλώς ήρθες, Ρίσου.
Δεν του είπες ότι θα φύγεις μαζί μου;
Μη λες ψέματα.
Ήρθε να μιλήσουμε, Ρίσου.
Ράνι, άσε μας μόνους.
Προσπάθησα να εξηγήσω στον Ρίσου.
Πήγαινε. Θα μιλήσουμε μόνο.
Όμως, δεν άκουγε.
Επέμενε.
Και πήγα στην αγορά.
Καροτσέρη!
Όταν έφυγα, η πόρτα έμεινε ανοιχτή…
Πες στον Ρίσου να κλειδώσει.
Ρίσου! Κλείδωσε την πόρτα!
Είδα τη Ρουχίνα.
Θα φτιάξω κιρ. Θα στείλω λίγο.
-Τέλεια. -Και ανέβηκα στο καρότσι.
Είχα μια διαφωνία με τον χασάπη.
Έχουν σκουριάσει.
Δεν έχουμε σκουριασμένα μαχαίρια.
Δώσ' το μου, θα πάω να το κόψουν αλλού.
Έτσι, πήγα σε άλλον χασάπη.
Έκοψε το αρνί και γύρισα σπίτι.
Έδωσα μερικά κομμάτια αρνί στα σκυλιά.
Ρίσου.
Ρίσου!
Η καρδιά της χτυπά γρήγορα ακόμα κι όταν απαντά σε γενικές ερωτήσεις.
Είναι φυσιολογικό.
Δεν αλλάζει κάτι όταν τη ρωτάω τα άλλα.
Δεν μπορώ να καταλήξω κάπου.
Και τώρα;
Υπάρχει κάτι ακόμα.
Θα της κάνω ερωτήσεις και θα απαντάει με ναι ή όχι.
Εντάξει.
Αυτά τα παπούτσια φοράει πάντα;
Γιατί;
Εντάξει. Πάμε.
Βγάλτε τα παπούτσια σας.
Κοιτάξτε, κύριε.
Έβαλε καρφί μέσα στο παπούτσι.
Αυτό της προκαλεί πόνο.
Ο πόνος κάνει την καρδιά να χτυπά γρήγορα.
Θα πει ότι δεν είχε ιδέα.
Κάν' τη να μιλήσει, Μίσρα.
Ονομάζεστε Ράνι Κασιάπ;
Ναι.
Είστε 28 ετών;
Ναι.
Σκοτώσατε τον σύζυγό σας;
Όχι.
Είχατε δεσμό με τον Νιλ Τριπάθι;
Ναι.
Ο εραστής σας σκότωσε τον άντρα σας;
Δεν ξέρω.
Σκοτώσατε τον σύζυγό σας;
Όχι.
Κύριε, πιστεύω ότι έκανε τον φόνο.
Ξέρει πού είναι ο εραστής της. Το μηχάνημα…
Τέρμα οι βλακείες.
Κλείσε την υπόθεσή της και άρχισε να ερευνάς τον φόνο τιμής.
Η κυρία έφυγε και η υπόθεση έκλεισε.
Όμως, αυτή η υπόθεση δεν θα κλείσει ποτέ για μένα.
Όλοι είπαν ότι πήρα την υπόθεση πολύ προσωπικά…
ΠΕΝΤΕ ΧΡΟΝΙΑ ΑΡΓΟΤΕΡΑ
Πέρασαν πέντε χρόνια και πήρα μετάθεση.
-Πήρες τα πάντα; -Ναι.
Έβαλα τις βαλίτσες σας μέσα.
Καλή τύχη στη νέα σας θέση.
Θα μας λείψετε, κύριε.
-Σας ευχαριστώ. -Ευχαριστούμε.
-Πόσο κάνει; -Να μοιραστούμε ένα;
Δώσε και στον θείο.
Δεν πειράζει…
Κι εγώ;
Έχετε διαβάσει Ντινές Παντίτ;
ΝΤΙΝΕΣ ΠΑΝΤΙΤ Η ΟΡΓΗ ΤΟΥ ΚΑΣΑΟΥΛΙ
Ο Ντινές Παντίτ λέει
"Η αιώνια αγάπη είναι πάντα λεκιασμένη με μερικές σταγόνες αίμα".
Η Σαβίτρι είχε κερδίσει ξανά την καρδιά του Μπαϊράβ.
Όμως, ο Μπαϊράβ δεν ήξερε ότι είχε ένα τελευταίο εμπόδιο να περάσει
για να την αποκτήσει.
Κάρδαμο, γαρύφαλλο, σταφίδες, αμύγδαλα και… τον Ρίσου.
Αν το δεις από άλλη πλευρά, η Ράνι είναι μια αέναη διαμάχη.
Με κατηγορίες και προσβολές για μένα…
Όμως, θέλω αυτήν τη διαμάχη για πάντα.
Για να πω την αλήθεια, θέλω να τσακώνομαι μόνο μαζί της.
Κάνε στην άκρη.
Την αδίκησα, αλλά εκείνη παρέμεινε στο πλάι μου.
Και σήμερα…
Πήρα τα πάντα.
Σήμερα θα κάνω τα πάντα για τη Ράνι.
Καλώς ήρθες, Ρίσου.
Για σένα λέγαμε. Πήρες κάσιους και σταφίδες;
Νιλ, φύγε.
Πες του.
Πες του ότι θα φύγεις μαζί μου. Άντε.
Λες ψέματα.
Ψέματα;
Ρίσου, ήρθε να μας αναστατώσει, αυτό είναι όλο.
Να σας αναστατώσω;
Αυτός αναστατώνει εμένα.
Γιατί δεν της λες τι έκανες, Ρίσου;
Ήρθε στο Δελχί για να μου επιτεθεί με κατσαβίδι.
Είπε στους γείτονές μου ότι είμαι βιαστής.
Εγώ, βιαστής;
Γιατί παντρευτήκατε, αφού δεν μπορείς να την ικανοποιήσεις;
Και κολλάει σ' εμάς η ρετσινιά ότι είμαστε βιαστές.
Ήρθα να ξεκαθαρίσω τα πράγματα.
Κανείς μας δεν βίασε τον άλλο.
Ό,τι συνέβη ήταν συναινετικό. Δεν την ανάγκασα.
Εδώ είναι. Ρώτα την.
Και ήταν καλό.
Το θυμάται συχνά.
Ναι, σκέφτομαι πόσο τεράστιο λάθος έκανα.
Αυτό σκέφτομαι.
Λάθος;
Τότε, γιατί μου την έπεσες;
Πρέπει να φιλήσεις πολλά βατράχια για να βρεις την αληθινή αγάπη.
Κι εσύ είσαι ένας απ' αυτούς.
Βάτραχος;
Αυτός ο βάτραχος σε γουστάρει πολύ.
Θα κάνω κι άλλους να γουστάρουν.
Τράβηξα μερικά βίντεο όταν ήμασταν μαζί, θυμάσαι;
Θα τα ανεβάσω σε κάτι ομάδες στο WhatsApp.
Θα γουστάρουν κι άλλοι.
Ρίσου, καλά θα κάνεις να βρεις κι άλλα κατσαβίδια,
γιατί θα πρέπει να κυνηγήσεις όσους θα δουν το βίντεο.
Κοίτα. Δεν είσαι ωραία;
Θυμάσαι; Καλά δεν πέρασες;
-Ρίσου! -Άσε με!
Τρελάθηκες τελείως;
Έχεις ξεφύγει;
Ρίσου.
Σήκω.
Τρέχει αίμα.
Νιλ;
Νιλ!
Θα πάρω την αστυνομία.
-Θα πάρω την αστυνομία. -Τι;
Είναι νεκρός.
-Είναι νεκρός. -Όχι, μην πάρεις.
-Τον σκότωσα. -Δεν τον σκότωσες.
Τον σκότωσα, Ρίσου.
Ήταν ατύχημα. Έγινε κατά λάθος.
Δεν θέλαμε να τον σκοτώσουμε.
Δεν θα σ' αφήσω να μπεις φυλακή γι' αυτό.
Δεν θα μπεις φυλακή γι' αυτό. Άκου προσεκτικά.
Επιτέλους, τα πάμε καλύτερα.
Θέλω να είμαι μαζί σου.
Τώρα…
τι κάνουμε;
Τι θα κάνουμε;
Το μη προμελετημένο έγκλημα έχεις μία ευκαιρία να το κρύψεις.
Έχω διαβάσει μόνο ένα βιβλίο του Ντινές Παντίτ.
Την Οργή του Κασάουλι.
-Όχι. -Δεν έχουμε άλλη επιλογή.
Ρίσου, όχι, είναι τρέλα.
-Πρέπει. -Θα μπω φυλακή…
Δεν θα πιάσουν κανέναν.
Άκουσέ με.
Όλα θα πάνε καλά.
Όχι, δεν θα χωριστούμε.
Κάνε ό,τι λέω, εντάξει;
Σε παρακαλώ.
Θα μας πιάσουν.
Πάγο!
Φέρε λίγο πάγο!
Πάγο… Πού είναι ο πάγος;
Ράνι!
Πήγαινε να φέρεις κηροζίνη.
Και μερικές εφημερίδες.
Δώσ' τες μου.
Όχι, δεν μπορώ.
Πιάσ' το, Ράνι.
Τι έπαθες, Ράνι;
-Σε παρακαλώ. -Δεν μπορώ.
Θέλεις να χωριστούμε; Δεν θες.
Τότε, πρέπει να το κάνεις. Για εμάς.
Σε παρακαλώ, Ράνι.
Έλα.
Πιάσ' το!
Ράνι! Κάν' το!
Ρίσου!
Άνοιξε τα μάτια σου!
Άνοιξε τα μάτια σου, Ρίσου!
Ρίσου.
Τα δάκρυά σου με κάνουν να πονώ
Την ευτυχία σου, σου τη χρωστώ
Όλο μου το είναι
Λέει
Την ιστορία μας τη γράφουμε εμείς
Το πεπρωμένο μας είμαστε εμείς
Έχουμε μόνο ο ένας τον άλλο
Πάνε τα βάσανα
Η ευτυχία μάς καλεί
Επιτέλους, είμαστε μαζί
Ήρθες σ' εμένα
Σαν να μη χωρίσαμε ποτέ
Ήρθες σ' εμένα
Η αγάπη άνθισε
Σαν να μην τέλειωσε ποτέ
Η αγάπη άνθισε
Είσαι δική μου
Καροτσέρη!
Μούνι, πες στον Ρίσου να κλειδώσει.
Ρίσου! Κλείδωσε την πόρτα!
Ρίσου…
Θα φτιάξω κιρ. Θα στείλω λίγο.
Μην παίζετε εδώ.
Πηγαίνετε αλλού.
Μια στιγμή.
Δώσ' το μου, θα πάω αλλού να το κόψουν.
Έχω άλλο ένα.
Μπορείτε να κόψετε κι αυτό;
ΝΤΙΝΕΣ ΠΑΝΤΙΤ Η ΟΡΓΗ ΤΟΥ ΚΑΣΑΟΥΛΙ
ΝΤΙΝΕΣ ΠΑΝΤΙΤ
Ρίσου.
ΡΑΝΙ
Η ιστορία αγάπης και θυσίας του Μπαϊράβ…
πνίγηκε μαζί του στο ποτάμι.
Τι έγινε; Γιατί γελάς;
Έβαλε το χέρι του στο σώμα του εραστή για να μας μπερδέψει.
ΜΟΤΙΤΣΟΥΡ
Ο εραστής δεν θα βρεθεί ποτέ.
Ούτε η σορός του.
Ο σύζυγος έκοψε το χέρι του και το έβαλε με το πτώμα
για να σώσει τη γυναίκα του.
Στις μέρες μας, ποιος φτάνει σε τέτοια άκρα για την αγάπη;
Εσύ δεν θα θυσίαζες ούτε το νυχάκι σου για μένα.
ΝΤΙΝΕΣ ΠΑΝΤΙΤ Η ΟΡΓΗ ΤΟΥ ΚΑΣΑΟΥΛΙ
"Αν η αγάπη δεν σε ωθεί στην τρέλα, δεν είναι αληθινή αγάπη…
Μόνο οι αδύναμοι ζητούν καταφύγιο σε σχέσεις δίχως πάθος".
Υποτιτλισμός: Μίνα Αθανασοπούλου